فى سنة 1996 اتقابلت شينا مع نجوم مصارعة المحترفين تربل اتش (Triple H) و شون مايكلز (Shawn Michaels) باعتبارهم المؤديين فى الاتحاد العالمى للمصارعه (WWF) وقرروا ضمها لالاتحاد العالمى للمصارعه (WWF) كحارس شخصى . فى الاول كان المصارع المشهور فينس ماكمان (Vince McMahon) صاحب شركة دبليو دبليو اي (WWE) رافض انه يضمها للشركة على اساس ان الجمهور مش هايقتنع بأن واحدة ست تقدر تضرب المصارعين الرجاله ، لكنه غير رأيه بعدما شافها يوم 16 فبراير 1997 وهى حارس شخصى للمصارع المشهور تربل اتش (Triple H) لما ساعدته فى الفوز بالماتش عن طريق توجيه الضربة الجامدة لمنافسه فوق الفخد . ومن الوقت ده خدت اسم الشهرة اللى اتعرفت بيه هو شينا (Chyna) علشان يبقى سهل النطق بدل اسمها الأصلى .